**Ce nu poți fi**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ai putea să-mi fii vreodată

pământul scurs de pe lopată

ce ne desparte ca un sept

bătaia câinilor din piept

Cum n-ai putea să poți să fii

acea ce suflă-n păpadii

să mă împrăştie în zări

pe gândurile-ți stând călari

Şi n-ai să cum să fii să poți

să mă afunzi sau să mă scoți

din mine-n inima-ți de os

să-ți curg prin vene argilos

Şi n-ai să fii să poți să cum

să mă ridici precum un fum

din bradul verde de coşciug

arzând în ochii-ți ca un rug

Să poți să fii să cum să n-ai

să stăm aici sau nu, să hai,

să-mi spui că nu-s, să-mi spui să fiu

sub sânu-ți să mă-ngrop de viu.